b'\n_START_ARTICLE_\nGoran Vojnovi\xc4\x87\n_START_SECTION_\nLiterarna dela\n_START_PARAGRAPH_\nNapisal je tri romane (\xc4\x8cefurji raus!, Jugoslavija, moja de\xc5\xbeela, Figa). Objavil je tudi zbirko kolumn Ko Jimmy Choo sre\xc4\x8da Fidela Castra.\n_START_SECTION_\nGledali\xc5\xa1ke uprizoritve\n_START_PARAGRAPH_\nNjegova romana \xc4\x8cefurji raus! in Jugoslavija, moja de\xc5\xbeela sta do\xc5\xbeivela gledali\xc5\xa1ki priredbi. Monokomedija \xc4\x8cefurji raus! v re\xc5\xbeiji Mareta Bulca in interpretaciji Aleksandra Rajakovi\xc4\x87a - Saleta je po premieri v gledali\xc5\xa1\xc4\x8du Glej do\xc5\xbeivela ve\xc4\x8d kot 300 ponovitev. Roman Jugoslavija, moja de\xc5\xbeela je na oder Slovenskega narodnega gledali\xc5\xa1\xc4\x8da Drama postavil re\xc5\xbeiser Ivica Buljan. Vojnovi\xc4\x87evo izvirno dramsko besedilo Tak si je v Sititeatru re\xc5\xbeiral Aleksandar Popovski.\n_START_SECTION_\nScenariji, re\xc5\xbeija\n_START_PARAGRAPH_\nRe\xc5\xbeiral je \xc5\xa1tiri kratke (Fu\xc5\xbeine zakon, Sezona 90/91, Moj sin, seksualni manijak, Kitajci prihajajo) in dva celove\xc4\x8derna filma (Piran Pirano in \xc4\x8cefurji raus!). Z Markom \xc5\xa0anti\xc4\x87em je napisal scenarij za \xc5\xa0anti\xc4\x87ev kratki film Sretan put Nedime. Vojnovi\xc4\x87je napisal tudi scenarij za kratki film Lu\xc4\x8di mesta v re\xc5\xbeiji Klemna Dvornika.\n_START_SECTION_\nNagrade\n_START_PARAGRAPH_\nLeta 2009 je prejel nagrado Kresnik, ki jo od  podeljuje slovenska \xc4\x8dasopisna hi\xc5\xa1a Delo, za najbolj\xc5\xa1i slovenski roman preteklega leta. Nagrado si je prislu\xc5\xbeil z romanom \xc4\x8cefurji raus!. Leta 2013 je prejel Kresnika \xc5\xa1e za svoj drugi roman Jugoslavija, moja de\xc5\xbeela, leta 2017 pa \xc5\xbdupan\xc4\x8di\xc4\x8devo nagrado za roman Figa. Oktobra 2018 je prejel italijansko nagrado \xc2\xbbLatisana per il Nord Est\xc2\xab\xc2\xa0za delo Jugoslavija moja de\xc5\xbeela (v italijanskem prevodu Jugoslavia, terra mia).'